Umiya uthi lokhu ukwenzela ukuthatha indiza enkulu egoli ebheke ethekwini nxa egoduka ngoba yona imenza akhululeke kungafani nencane ayichaza ngokuthi kuba sengathi izophephuka emoyeni.
IL: Wena usebenzisa luphi uhlobo lwemoto?
Miya: Nginepolo kodwa nginqume ukuyishiya Kwamashu ngoba kukude epolokwane. Okunye okwenze ngayishiya wukuthi bengizitshela ukuthi ngizosebenzisa i-uber kanti kayikho kuleli dolobha. Ngiphila ngezimoto ezibizwa ngama-metered taxi.
IL: Ukhulele ekhaya elinjani?
Miya: Ngeke ngithi ngiyazi kakhulu kodwa ngike ngiye endwedwe komalume. Okuhle wukuthi kuseduzane kakhulu ngiyaya nje ekuseni ngibuye emini. Kimina ukuya emakhaya akudingi ukuthi ngize ngikuhlele sengathi ngiya kude.
IL: Ukhona omunye umdlalo owukhonzile ngaphandle kukanobhutshuzwayo?
Miya: Sengike ngadlala emakilabhini asebenzisa umuthi. Ngikabili ngawo, ngiyakholelwa kuwona ngiphinde ngingakholelwa. Inkinga nifike niwusebenzise ninqobe kodwa uthole ukuthi nizohlulwa emdlalweni olandelayo nibe nisebenzise umuthi ofanayo.
Miya: Yebo ngikhona kuzona. Ngisebenzisa ifacebook, i-instagram, itwitter newhatsapp, kanti ngisebenzisa ihuawei p8 Light.
Miya: Ngifuna ukuthi kuphele iminyaka eyisihlanu ngibalwa nabadlali abahamba phambili kwi-absa Premiership. Lokhu kuzongivulela amathuba okuyodlala phesheya kwezilwandle nokubizelwa kwibafana Bafana, kanti ngemuva kokudlala ibhola ngifuna ukuqeqesha abafana abancane nokugxila emabhizinisini ehlukene.